
RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTO „SPORTO AIKŠTYNO, ESANČIO MOKYKLOS G. 25, BAISOGALOS MSTL., RADVILIŠKIO R. SAV., REKONSTRAVIMAS, PRITAIKANT BENDRUOMENĖS POREIKIAMS“ ĮGYVENDINIMUI IR LĖŠŲ SKYRIMO

2025 m.                        d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 6 straipsnio 29 dalimi, Sporto rėmimo fondo lėšomis finansuojamų sporto bazių pagerinimo projektų finansavimo tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. gruodžio 22 d. įsakymu Nr. V-1599 „Dėl sporto rėmimo fondo lėšomis finansuojamų sporto bazių pagerinimo projektų finansavimo tvarkos aprašo patvirtinimo“ ir Radviliškio rajono savivaldybės 2025–2027 metų strateginiu veiklos planu, patvirtintu Radviliškio rajono savivaldybės tarybos 2025 m. vasario 13 d. sprendimu Nr. T-556 „Dėl Radviliškio rajono savivaldybės 2025–2027 metų strateginio veiklos plano patvirtinimo“, Radviliškio rajono savivaldybės taryba nusprendžia:
.	Pritarti, kad Radviliškio rajono savivaldybės administracija teiktų projekto „Sporto aikštyno, esančio Mokyklos g. 25, Baisogalos mstl., Radviliškio r. sav., rekonstravimas, pritaikant bendruomenės poreikiams“ (toliau – Projektas) paraišką Sporto rėmimo fondo lėšomis finansuojamų sporto bazių pagerinimo projektų finansavimui gauti ir gavusi finansavimą jį įgyvendintų. 
.	Įgalioti Radviliškio rajono savivaldybės administracijos direktorių pasirašyti dokumentus, reikalingus Projekto įgyvendinimui.
.	Įsipareigoti skirti Radviliškio rajono savivaldybės biudžeto lėšas Projekto išlaidų finansavimui: 
. ne mažiau kaip 25 procentų visų tinkamų finansuoti išlaidų;
. tinkamas finansuoti išlaidas, kurių nepadengia projektui skirtos finansavimo lėšos;
. netinkamas finansuoti, tačiau šiam Projektui įgyvendinti būtinas išlaidas.
. Užtikrinti Projekto tęstinumą ne mažiau 5 metus po Projekto įgyvendinimo pabaigos.
.	Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                           



RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL PRITARIMO PROJEKTO „SPORTO AIKŠTYNO, ESANČIO MOKYKLOS G. 25, BAISOGALOS MSTL., RADVILIŠKIO R. SAV., REKONSTRAVIMAS, PRITAIKANT BENDRUOMENĖS POREIKIAMS“ ĮGYVENDINIMUI IR LĖŠŲ SKYRIMO“
AIŠKINAMASIS RAŠTAS

2025-03-03
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Artimiausiu metu bus paskelbtas kvietimas teikti paraiškas Sporto rėmimo fondo lėšomis finansuojamų sporto bazių pagerinimo projektų finansavimui gauti. Radviliškio rajono savivaldybės administracija, atsižvelgdama į tai, kad Baisogalos gimnazijos stadiono su lauko aikštynais rekonstravimas yra įtrauktas į Radviliškio rajono savivaldybės 2025–2027 metų strateginį veiklos planą, planuoja teikti projekto „Sporto aikštyno, esančio Mokyklos g. 25, Baisogalos mstl., Radviliškio r. sav., rekonstravimas, pritaikant bendruomenės poreikiams“  paraišką. 
Projekto tikslas – rekonstruoti Baisogalos gimnazijos stadioną. Numatoma naujai įrengti futbolo aikštyną, krepšinio aikštelę, universalias lauko teniso ir tinklinio aikšteles,  rekonstruoti bėgimo takus, pakloti lietaus nuotekų ir  apšvietimo tinklus. 
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija, rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 4 dalis, Sporto rėmimo fondo lėšomis finansuojamų sporto bazių pagerinimo projektų finansavimo tvarkos aprašas, patvirtintas Lietuvos Respublikos švietimo, mokslo ir sporto ministro 2023 m. gruodžio 22 d. įsakymu Nr. V-1599 „Dėl sporto rėmimo fondo lėšomis finansuojamų sporto bazių pagerinimo projektų finansavimo tvarkos aprašo patvirtinimo“ ir Radviliškio rajono savivaldybės 2025–2027 metų strateginis veiklos planas, patvirtintas Radviliškio rajono savivaldybės tarybos 2025 m. vasario 13 d. sprendimu Nr. T-556 „Dėl Radviliškio rajono savivaldybės 2025–2027 metų strateginio veiklos plano patvirtinimo“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. Teigiamas rezultatas – rekonstruotas ir pritaikytas bendruomenės poreikiams sporto aikštynas, esantis Mokyklos g. 25, Baisogalos mstl., Radviliškio r. sav.  
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Projekto vertė 2 209 tūkst. Eur. Projektui įgyvendinti gali būti skirta nuo 100 tūkst. Eur iki 500 tūkst. Eur sporto rėmimo fondo lėšų. Likusi suma – savivaldybės biudžeto ar kitų finansavimo šaltinių lėšos. 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo projektas vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nėra



Investicijų ir turto valdymo skyriaus
vyriausioji specialistė                                                                                      Genovaitė Rutkauskienė
